Segway Navimow præsenterer fem nye serier af robotplæneklippere

CES 2026: Segway Navimow har i dag præsenteret fem nye serier af robotplæneklippere: X4-serien, i2 AWD-serien, i2 LiDAR, H2-serien og Terranox-serien. Præsentationen fandt sted på CES-messen i Las Vegas og er en ret omfattende udvidelse af porteføljen, så den nu dækker alt fra mindre villahaver til store erhvervsarealer.

Navimow siger selv, at de med den nye serie har prøvet at gøre robotterne bedre til især komplekse havearealer.

Avanceret navigation og firehjulstræk

X4-serien fungerer som det nye flagskib til store og komplekse arealer på op til 6.000 kvadratmeter. Den er udstyret med “turf-safe Xero-turn” AWD, Navimow hævder er mere skånsom for græsset, og et dobbelt klippesystem med 12 klinger, der giver en klippebredde på 43 cm. Dette gør det muligt for maskinen at navigere på skråninger med en hældning på op til 40 grader (84%) med høj stabilitet, uden at skade græsset under vendinger.

Til almindelige private haver opgraderes i2-serien. Den nye i2 AWD-udgave er designet til mindre haver med komplekse stigninger, mens i2 LiDAR-udgaven introducerer solid-state LiDAR. Denne teknologi gør det muligt for robotten at orientere sig præcist i områder med meget skygge eller tætte trækroner, hvor traditionelle satellitsystemer ofte mister forbindelsen. i2-serien dækker arealer fra cirka 600 til 1.500 kvadratmeter afhængigt af model.

Løsninger til professionelle og komplekse miljøer

Til de mest krævende haver og professionelle brugere introduceres H2- og Terranox-serierne:

H2-serien: Er udviklet til haver på op til 2.000 kvadratmeter med skarpe hjørner og skiftende lysforhold. Den benytter en kombination af LiDAR, RTK og vision-teknologi til navigation.

Terranox-serien: Marker Segways indtog på det professionelle marked. Maskinerne kan håndtere store grønne områder på helt op til 24.000 kvadratmeter (6 acres). De er bygget til kontinuerlig drift på arealer, der veksler mellem jævne flader og grovere terræn.

Tilgængelighed og et tilbud til de hurtige

Den nye 2026-generation får sin officielle premiere på CES-messen i Las Vegas i denne uge. Priserne for de private modeller forventes at starte ved omkring ca. 1.000 euro (7.500 kr.) for de mindste i2-modeller, mens topmodellen i X4-serien lander på cirka 3.000 euro.

Forbrugere kan forudbestille de første modeller, i2 AWD-serien og X4-serien, fra fredag den 16. januar kl. 08.00 via producentens hjemmeside. I forbindelse med forudbestillingen tilbyder Navimow en early-bird-rabat til de første købere, hvilket kan inkludere en billigere pris eller ekstra tilbehør som f.eks. en garage til robotten eller udvidet servicepakke.

LÆS ALLE NYHEDER FRA CES 2026

Segway Navimow præsenterer fem nye serier af robotplæneklippere